Neuvoston asetus (ETY) N:o 1261/71, annettu 15 päivänä kesäkuuta 1971, maatalouden eri aloilla tiettyjen terveyteen liittyvien ongelmien vuoksi toteutettavista erityistoimenpiteistä



Virallinen lehti nro L 132 , 18/06/1971 s. 0001 - 0002

Tanskank. erityispainos: Sarja I Alue 1971(II) s. 0332

Englannink. erityispainos: Sarja I Alue 1971(II) s. 0377

Kreikank. erityispainos: Luku 03 Nide 6 s. 0208

Espanjank. erityispainos: Luku 03 Nide 4 s. 0200

Portugalink. erityispainos: Luku 03 Nide 4 s. 0200

Suomenk. erityispainos Alue 3 Nide 3 s. 0207

Ruotsink. erityispainos Alue 3 Nide 3 s. 0207



NEUVOSTON ASETUS (ETY) N:o 1261/71, annettu 15 päivänä kesäkuuta 1971, maatalouden eri aloilla tiettyjen terveyteen liittyvien ongelmien vuoksi toteutettavista erityistoimenpiteistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että kokemus on osoittanut erityisesti markkinajärjestelyyn kuuluvilla eläintuotealoilla tarpeen toteuttaa ajoittain poikkeustoimenpiteitä, jotka ovat perusteltuja eläinten terveyden suojelun ja eläinten suojelun vuoksi; nämä toimenpiteet ovat usein omiaan vaikeuttamaan yhteisen maatalouspolitiikan puitteissa käyttöön otettujen järjestelmien toimintaa ja tämän vuoksi ne ovat omiaan vaarantamaan perustamissopimuksen 39 artiklan tavoitteiden toteutumisen; näin on erityisesti näiden toimenpiteiden rajoittaessa tavaroiden vapaata liikkuvuutta yhteisössä, on osoittautunut, että useimmissa tapauksissa tehokkain tai taloudellisesti edullisin ratkaisu on soveltaa erityistoimenpiteitä, joiden itsenäinen täytäntöönpano jäsenvaltioiden toimesta on kuitenkin ristiriidassa yhteisön säännösten kanssa, edellä mainituista syistä näiden epäkohtien ratkaisemisen mahdollistavat säännökset annetaan sianliha-alan yhteisestä markkinajärjestelystä 13 päivänä kesäkuuta 1967 annetussa neuvoston asetuksessa N:o 121/67/ETY(2), sellaisena kuin se on viimeksi muutettuna asetuksella (ETY) N:o 777/71(3), ja naudanliha-alan yhteisestä markkinajärjestelystä 27 päivänä kesäkuuta 1968 annetussa neuvoston asetuksessa (ETY) N:o 805/68(4), sellaisena kuin se on viimeksi muutettuna asetuksella (ETY) N:o 1253/70(5); samoista syistä on tarpeen antaa säännökset myös muille eläintuotealoille, ja tämän tavoitteen saavuttamiseksi kaikilla kyseisillä aloilla on tarpeen säätää menettelystä, jolla mahdollistetaan jäsenvaltioiden ja komission tiivis yhteistyö ja pannaan nopeasti täytäntöön markkinoita tukevat poikkeustoimenpiteet, jotka on tarkoitettu tilanteen ratkaisemiseksi, ON ANTANUT TÄMÄN ASETUKSEN: 1 artikla Korvataan asetuksen N:o 121/67/ETY 20 artikla seuraavasti: "Eläintautien leviämisen estämiseksi tarkoitetuista toimenpiteistä aiheutuvien mahdollisesti vapaan liikkuvuuden rajoitusten huomioon ottamiseksi voidaan kyseisten rajoitusten kohteena olevien markkinoiden tukemiseksi toteuttaa poikkeustoimenpiteitä 24 artiklassa säädettyä menettelyä noudattaen. Nämä toimenpiteet voidaan toteuttaa ainoastaan niin laajoina ja niin pitkäksi aikaa kuin on ehdottomasti tarpeen kyseisten markkinoiden tukemiseksi.." 2 artikla Lisätään muna-alan yhteisestä markkinajärjestelystä 13 päivänä kesäkuuta 1967 annettuun neuvoston asetukseen 122/67/ETY(6), sellaisena kuin se on viimeksi muutettuna asetuksella (ETY) N:o 436/70(7), ja siipikarjanliha-alan yhteisestä markkinajärjestelystä 13 päivänä kesäkuuta 1967 annettuun neuvoston asetukseen N:o 123/67/ETY(8) artikla seuraavasti: "13 a artikla Eläintautien leviämisen estämiseksi tarkoitetuista toimenpiteistä aiheutuvien mahdollisesti vapaan liikkuvuuden rajoitusten huomioon ottamiseksi voidaan kyseisten rajoitusten kohteena olevien markkinoiden tukemiseksi toteuttaa poikkeustoimenpiteitä 17 artiklassa säädettyä menettelyä noudattaen. Nämä toimenpiteet voidaan toteuttaa ainoastaan niin laajoina ja niin pitkäksi aikaa kuin on ehdottomasti tarpeen kyseisten markkinoiden tukemiseksi." 3 artikla Lisätään maito- ja maitotuotealan yhteisestä markkinajärjestelystä 27 päivänä kesäkuuta 1968 annettuun neuvoston asetukseen (ETY) N:o 840/68(9), sellaisena kuin se on viimeksi muutettuna asetuksella (ETY) N:o 1253/70, artikla seuraavasti: "22 a artikla Eläintautien leviämisen estämiseksi tarkoitetuista toimenpiteistä aiheutuvien mahdollisesti vapaan liikkuvuuden rajoitusten huomioon ottamiseksi voidaan kyseisten rajoitusten kohteena olevien markkinoiden tukemiseksi toteuttaa poikkeustoimenpiteitä 30 artiklassa säädettyä menettelyä noudattaen. Nämä toimenpiteet voidaan toteuttaa ainoastaan niin laajoina ja niin pitkäksi aikaa kuin on ehdottomasti tarpeen näiden markkinoiden tukemiseksi." 4 artikla Korvataan asetuksen (ETY) N:o 805/68 23 artikla seuraavasti: "Eläintautien leviämisen estämiseksi tarkoitetuista toimenpiteistä aiheutuvien mahdollisesti vapaan liikkuvuuden rajoitusten huomioon ottamiseksi voidaan kyseisten rajoitusten kohteena olevien markkinoiden tukemiseksi toteuttaa poikkeustoimenpiteitä 27 artiklassa säädettyä menettelyä noudattaen. Nämä toimenpiteet voidaan toteuttaa ainoastaan niin laajoina ja niin pitkäksi aikaa kuin on ehdottomasti tarpeen kyseisten markkinoiden tukemiseksi." 5 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 15 päivänä kesäkuuta 1971. Neuvoston puolesta Puheenjohtaja M. COINTAT (1) EYVL N:o C 30, 31.3.1971, s. 3 (2) EYVL N:o 117, 19.6.1967, s. 2283/67 (3) EYVL N:o L 85, 15.4.1971, s. 30 (4) EYVL N:o L 148, 28.6.1968, s. 24 (5) EYVL N:o L 143, 1.7.1970, s. 1 (6) EYVL N:o 117, 19.6.1967, s. 2293/67 (7) EYVL N:o L 55, 10.3.1970, s. 1 (8) EYVL N:o 117, 19.6.1967, s. 2301/67 (9) EYVL N:o L 148, 28.6.1968, s. 13